मुंबई समेत महाराष्ट्र के कई शहरों में पानी भरा; तेलंगाना में एक हफ्ते में 8 लोगों की मौत
देश के 20 राज्यों में इस समय बारिश हो रही है। हिमाचल, पंजाब जैसे कुछ राज्यों में बाढ़ की स्थिति बनी है। दिल्ली में पिछले 15 सालों में दूसरा मौका है जब जुलाई में इतनी बारिश हो रही है। देश की राजधानी में जुलाई मेंMumbai Monsoon Rainfall Update; Rajasthan Delhi | Punjab Himachal Gujarat Weather Forecast
तेलंगाना, महाराष्ट्र समेत देश के 21 राज्यों में शुक्रवार को भारी बारिश का अलर्ट है। शुक्रवार को जम्मू-कश्मीर के रियासी जिले में बड़ा लैंडस्लाइड हो गया। वहीं, हिमाचल के शिमला और किन्नौर में लैंडस्लाइड के चलते नेशनल हाईवे-5 ब्लॉक हो गया।
पिछले 24 घंटे में तेलंगाना में 97 मिमी, यानी करीब 4 इंच और महाराष्ट्र में 27.8 मिमी बारिश हुई। तेलंगाना के मुलुगु,जयशंकर भूपालपल्ली, जनगांव, भद्राद्रि कोठागुडेम, करीमनगर, हनुमाकोंडा और वारंगल जिले सबसे ज्यादा प्रभावित हैं। एक हफ्ते में बारिश से संबंधित घटनाओं में 8 लोगों की मौत हो चुकी है। राज्य में आज सभी स्कूल-कॉलेज बंद रहेंगे।
उधर, महाराष्ट्र के मुंबई, ठाणे, कोल्हापुर और नागपुर समेत कई शहरों में भी गुरुवार को तेज बारिश के बाद सड़कों पर पानी भर गया, जिससे ट्रैफिक प्रभावित हुआ। मुंबई में आज भी भारी बारिश का यलो अलर्ट जारी किया गया है।
राज्य के नांदेड़ में कई इलाकों में बाढ़ जैसी स्थिति पैदा हो गई। 50 से ज्यादा परिवारों को शिफ्ट करना पड़ा, वहीं 2 लोगों की मौत हो गई। महाराष्ट्र में NDRF की 13 टीमों को स्टैंडबाई पर रखा गया है।
अगले 24 घंटे कैसे रहेंगे…
इन राज्यों में तेज बारिश होगी: जम्मू-कश्मीर, पंजाब, हिमाचल, हरियाणा, महाराष्ट्र, उत्तराखंड, उत्तर प्रदेश, राजस्थान, मध्यप्रदेश, गुजरात, महाराष्ट्र, गोवा, कर्नाटक, तमिलनाडु, आंध्र प्रदेश, तेलंगाना, छत्तीसगढ़, ओडिशा, पश्चिम बंगाल, असम, अरुणाचल प्रदेश।
इन राज्यों में हल्की बारिश होगी: झारखंड और मेघालय में बिजली चमकने के साथ हल्की बारिश हो सकती है।
बारिश की संभावना नहीं: केरल, तमिलनाडु और पूर्वी उत्तर प्रदेश में बारिश की संभावना नहीं है।
मौसम से जुड़े अन्य अपडेट्स..
अलग-अलग राज्यों से मानसून की तस्वीरें...
अन्य राज्यों में मौसम का हाल...
मध्यप्रदेश के 28 जिलों में भारी बारिश का अलर्ट: नर्मदापुरम और भोपाल में गिरा पानी
मध्यप्रदेश में शुक्रवार को भोपाल, इंदौर, उज्जैन और नर्मदापुरम संभाग के जिलों में भारी बारिश का अलर्ट है। भोपाल में गुरुवार को करीब पौन इंच पानी गिरा। नर्मदापुरम में 4 घंटे में 2 इंच से ज्यादा बारिश होने से निचले इलाकों में पानी भर गया। सड़कें डूब गईं। 28 जिलों में आज भारी बारिश का अनुमान है। पूरी खबर पढ़ें...
लखनऊ-कानपुर समेत 32 जिलों में भारी बारिश का अलर्ट: 48 घंटे के बाद पूर्वी UP में होगी झमाझम बरसात
UP में मौसम विभाग ने आज 52 जिलों में भारी से मध्यम बारिश की संभावना जताई है। पश्चिमी उत्तर प्रदेश में इसका खासा असर देखने को मिलेगा। 31 जुलाई तक मानसून की बारिश होती रहेगी। वहीं, पूर्वी UP में दो दिन बाद झमाझम बारिश होने का अनुमान लगाया गया है। पूरी खबर पढ़ें...
बिहार में अब तक 47% कम हुई बारिश: 29 जुलाई से पूरे प्रदेश में फिर एक्टिव होगा मानसून
बिहार में 29 जुलाई से मानसून एक बार फिर एक्टिव हो जाएगा। मौसम विभाग ने 29 जुलाई को प्रदेश के सभी जिलों में बारिश और बिजली को लेकर येलो अलर्ट जारी किया है। बिहार में अब तक 462.9 एमएम बारिश होनी चाहिए थी, लेकिन अब तक 243.4 एमएम बारिश हुई है। मतलब अब तक बिहार में 47 प्रतिशत कम बारिश हुई है। पूरी खबर पढ़ें...
पंजाब के 177 जिलों में बारिश का अलर्ट: भाखड़ा-पौंग डैम से आज छोड़ा जाएगा 98 हजार क्यूसेक पानी
पंजाब के 177 जिलों में आज बारिश होने की संभावना है। बीते सप्ताह 10 जिलों में सामान्य से कम बारिश दर्ज हुई है। पहाड़ों पर लगातार हो रही बारिश के कारण भाखड़ा बांध और पौंग बांध में जलस्तर तेजी से बढ़ रहा है। भाखड़ा ब्यास प्रबंधन बोर्ड (BBMB) ने भाखड़ा बांध और पौंग डैम से 98 हजार क्यूसेक पानी छोड़ने का फैसला लिया है। पूरी खबर पढ़ें...
हरियाणा के 22 जिलों में बारिश का अलर्ट: घग्गर-यमुना का जलस्तर कम होने लगा
हरियाणा में आज 4 जिलों अंबाला, करनाल, कुरुक्षेत्र और कैथल में भारी बारिश को देखते हुए ऑरेंज अलर्ट जारी किया गया है। अन्य 18 जिलों में गरज-चमक के साथ बारिश होने की संभावना जताई है। प्रदेश में एक जुलाई से अब तक 205.3 मिलीमीटर बारिश हो चुकी है, जो सामान्य से 58% ज्यादा है। राज्य की दोनों नदियां घग्गर और यमुना में पानी का जलस्तर कम होने लगा है। पूरी खबर पढ़ें...
छत्तीसगढ़ में आज अच्छी बारिश के आसार: सरगुजा संभाग में सूखे से मिल सकती है राहत
मौसम विभाग ने मध्य छत्तीसगढ़ में भारी बारिश का अलर्ट जारी किया है, जबकि उत्तर छत्तीसगढ़ यानी सरगुजा संभाग में राहत वाली बारिश की उम्मीद जताई गई है। अब तक सरगुजा में कम वर्षा की वजह से सूखे जैसी स्थिति बनी हुई थी, लेकिन आज से मौसम विभाग ने वहां हल्की से मध्यम बारिश होने के संकेत दिए हैं। पूरी खबर पढ़ें...